Skúli Mogensen , forstjóri WOW air , sendi tölvupóst á alla starfsmenn fyrirtækisins eftir hádegi í gærþar sem hann sagði að skuldabréfaútboði flugfélagsins miðaði vel áfram . Skúli sagðist einnig gera ráð fyrir því að fjölmiðlar haldi áfram að fjalla um félagið og sagðist skilja að starfsmenn séu undir þrýstingi frá vinum og vandamönnum sem vildu vita hvað gangi á hjá flugfélaginu . Norska verðbréfafyrirtækið Pareto hefur yfirumsjón með ferlinu , og hefur WOW Air kynnt áform og rekstur sinn fyrir erlendum fjárfestum . Ferlið hófst í lok mánaðarins , eins og fram hefur komið í fréttum og fréttaskýringum á vef Kjarnans . Greinendur Pareto spá því að tap WOW Air í ár verði 3,3 milljarðar króna , en rekstrarumhverfi flugfélaga hefur versnað töluvert að undanförnu , ekki síst vegna harðnandi samkeppni og vaxandi olíukostnaðar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .